Студент илышым военкоматын повесткыже лугыч ыштен- кокымшо курс гыч армийыш каен. Служитлен кызытсе пошкудо элыште- тунамсе Украин ССР-ыште. Лачшым манаш гын, Житомир областьысе Овруч олаште, таковый войскаште. Совет жапыште кажне полкын духовой оркестрже лийын, рядовой Юрий Чавайн 61514 номеран войсковой частьын тыгай оркестрыштыже флейта дене шоктен. Те номереш савыктыме фотожым тушеч колтен да шеҥгелан серен шынден: «Авай ден Вовалан ончалын шарналташ. Ю.Чавайн. 11.3.1953г. Овруч».